text: बृहस्पतिवार को आयोजित पंचायत में अतिरिक्त उपायुक्त अंजू चौधरी, उप पुलिस अधीक्षक सुरेश कुमार हुड्डा, तहसीलदार मनीष कुमार, बावल थाना एसएचओ सुरेंद्र श्योराण भी पहुंचे। अधिकारियों ने कहा कि पुलिस बच्ची की हर स्तर पर तलाश कर रही है। ग्रामीण एक कमेटी गठित करे तथा बच्ची को ढूंढने में पुलिस की मदद करें। ग्रामीणों ने कहा कि उनका धरना शांतिपूर्वक चल रहा है तथा बच्ची के नहीं मिलने तक वे धरना खत्म नहीं करेंगे। ग्रामीणों ने आंदोलन के दौरान किसी भी तरह की ¨हसा न होने देने का आश्वासन दिया। ग्रामीणों के अपनी मांग पर अड़े रहने के कारण अधिकारी बैरंग वापस लौट गए।